Rozsudok Všeobecného súdu z 29. marca 2012 - Litva/Komisia
(vec T-262/07)
("Poľnohospodárstvo - Spoločná organizácia trhov - Opatrenia, ktoré majú byť prijaté z dôvodu pristúpenia nových členských štátov - Akt o pristúpení z roku 2003 - Určenie nadbytočných zásob poľnohospodárskych produktov iných ako cukor a finančné dosahy ich odstránenia - Cieľ sledovaný ustanovením primárneho práva - Rozhodnutie 2007/361/ES")
Jazyk konania: litovčina
Účastníci konania
Žalobkyňa: Litovská republika (v zastúpení: D. Kriaučiūnas, E. Matulionytė a R. Krasuckaitė, splnomocnení zástupcovia)
Žalovaná: Európska komisia (v zastúpení: H. Tserepa-Lacombe a A. Steiblytė, splnomocnené zástupkyne)
Vedľajší účastníci, ktorí v konaní podporujú žalobkyňu: Poľská republika (v zastúpení: pôvodne T. Nowakowski, neskôr M. Dowgielewicz a napokon M. Szpunar, B. Majczyna a D. Krawczyk, splnomocnení zástupcovia) a Slovenská republika (v zastúpení: pôvodne J. Čorba, neskôr B. Ricziová, splnomocnení zástupcovia)
Predmet veci
Návrh na zrušenie rozhodnutia Komisie 2007/361/ES zo 4. mája 2007 o určení nadbytočných zásob poľnohospodárskych produktov iných ako cukor a o finančných dosahoch ich odstránenia v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (Ú. v. EÚ L 138, s. 14)
Výrok rozsudku
Rozhodnutie Komisie 2007/361/ES zo 4. mája 2007 o určení nadbytočných zásob poľnohospodárskych produktov iných ako cukor a o finančných dosahoch ich odstránenia v súvislosti s pristúpením Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska sa zrušuje.
Európska komisia znáša vlastné trovy konania a je povinná nahradiť trovy konania vynaložené Litovskou republikou.
Slovenská republika a Poľská republika znášajú vlastné trovy konania.
____________
1 - Ú. v. EÚ C 211, 8.9.2007.